Echipele de salvatori nu au detectat luni „niciun semn” de viaţă umană în elicopterul la bordul căruia s-a aflat preşedintele iranian Ebrahim Raisi şi care s-a prăbuşit duminică în nord-vestul Iranului, potrivit televiziunii de stat iraniene, notează AFP, scrie AGERPRES.
„În acest stadiu nu există niciun semn care să indice că pasagerii elicopterului sunt în viaţă”, a comunicat televiziunea iraniană după localizarea aparatului de zbor.
Elicopterul a fost prăbușit duminică într-un accident într-o zonă muntoasă din nord-vestul Iranului. La bordul elicopterului se aflau mai mulţi oficiali, între care preşedintele Ebrahim Raisi şi ministrul de externe Hossein Amir-Abdollahian.
Declaraţiile oficialilor iranieni şi informațiile din mass-media locale au precizat o prăbuşire a elicopterului, care făcea parte dintr-un convoi de trei elicoptere ce transportau oficiali iranieni într-o vizită în nord-vestul ţării. Două dintre elicoptere au aterizat fără dificultăți în oraşul Tabriz.